CELEX: C2004/094/159
Language: el
Date: 2004-04-17 00:00:00
Title: Προσφυγή της Anheuser-Busch, Incorporated κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) που ασκήθηκε στις 20 Φεβρουαρίου 2004

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/63
            
         Προσφυγή της Anheuser-Busch, Incorporated κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) που ασκήθηκε στις 20 Φεβρουαρίου 2004
   (Υπόθεση T-71/04)
   (2004/C 94/159)
   Γλώσσα της διαδικασίας: να οριστεί σύμφωνα με το άρθρο 131, δεύτερο εδάφιο, του Κανονισμού Διαδικασίας Γλώσσα στην οποία ασκήθηκε η προσφυγή: η αγγλική
   Η Anheuser-Busch, Incorporated, St. Louis, Missouri, ΗΠΑ, εκπροσωπούμενη από τους V. von Bomhard, A. Renck και Α. Pohlmann, δικηγόρους, άσκησε στις 20 Φεβρουαρίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ).
   Έτερος διάδικος ενώπιον του τμήματος προσφυγών του Γραφείου ήταν η εταιρία Budejovicky Budvar, narodni podnik.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση R 1000/20012, της 3ης Δεκεμβρίου 2003, του τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) στο μέτρο που απορρίπτει το βαλλόμενο σήμα «AB GENUINE BUDWEISER KING OF BEERS» για προϊόντα της κλάσεως 32·
            
         
               —
            
            
               να καταδικάσει το καθού στα δικαστικά έξοδα.
            
         Λόγοι ακυρώσεως και κύρια επιχειρήματα:
   
               Αιτών το κοινοτικό σήμα:
            
            
               Anheuser-Busch Inc.
            
         
               Κοινοτικό σήμα το οποίο αφορά η υπόθεση:
            
            
               Εικονικό σήμα «AB GENUINE BUDWEISER KING OF BEERS» για προϊόντα της κλάσεως 32 (μπύρα κ.λπ.)
            
         
               Δικαιούχος του σήματος ή του σχεδίου κατά τη διαδικασία ανακοπής:
            
            
               Budejovicky Budvar
            
         
               Σήμα ή σχέδιο για το οποίο έγινε η ανακοπή:
            
            
               Εθνικό λεκτικό σήμα «BUDWEISER»
            
         
               Απόφαση του τμήματος ανακοπών:
            
            
               Απόρριψη της καταχωρίσεως
            
         
               Απόφαση του τμήματος προσφυγών:
            
            
               Απόρριψη της προσφυγής
            
         
               Λόγοι ακυρώσεως:
            
            
               Παράβαση των άρθρων 42, παράγραφοι 2 και 3, του κανονισμού 40/94 (1). Στο πλαίσιο του λόγου αυτού, η προσφεύγουσα ισχυρίζεται ότι η απόδειξη ως προς τη χρήση του σήματος που προσκόμισε η ανακόπτουσα δεν ήταν επαρκής προς στήριξη της αληθούς χρήσεως.
               Παράβαση του άρθρου 8, παράγραφος 1, στοιχείο β, του κανονισμού 40/94. Στο πλαίσιο αυτό η προσφεύγουσα υποστηρίζει ότι δεν υπάρχει πιθανότητα συγχύσεως μεταξύ των δύο εν λόγω σημάτων.
            
         
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, περί του κοινοτικού εμπορικού σήματος (ΕΕ L 11, σ. 1).